Prancūzijos Vakarų Afrika
Prancūzijos Vakarų Afrika (pranc. Afrique occidentale française, AOF) – aštuonių Prancūzijos kolonijų Vakarų Afrikoje federacija. Sukurta 1895 m. iš Afrikos Sahelyje ir kitose teritorijose prancūzų užimtų teritorijų. Ji egzistavo iki 1958, kol buvo išskaidyta į atskiras autonomines valstybes, 1960 m. šios autonominės valstybės tapo nepriklausomomis. Jai priklausė šios dabartinių valstybių teritorijos: Mauritanija, Senegalas, Gvinėja, Prancūzijos Sudanas (Malis), Nigeris, Aukštutinė Volta (dab. Burkina Fasas), Dramblio Kaulo Krantas, Dahomėja (nuo 1899 m. Beninas). Iki 1902 m. Prancūzijos Vakarų Afrikos administraciniu centru buvo Sen Lui, po to perkelta į Dakarą. Prancūzijos Vakarų Afrikos vadovu buvo generalgubernatorius. Kolonijinės valdos sukūrimo metu joje gyveno apie 10 mln. gyventojų, panaikinimo metu – 25 mln. Bendras plotas buvo 4 633 970 km², t. y. apie septintadalį visos Afrikos.